**ПРОТОКОЛ ОТ ЧЕТИРИНАДЕСЕТОТО НА ОБЩИНСКИ СЪВЕТ-РУСЕ**

**Проведено на 20 октомври 2016 година, начало 09:00 часа**

От общо 51 общински съветници присъстваха 49, отсъстваха: Дауд Ибрям и Георги Георгиев.

Заседанието бе открито и ръководено от чл.-кор. проф. Христо Белоев.

**Чл.-кор. проф. Хр. Белоев:** ... Гласували 30 общински съветници, видимо в залата има повече. Имаме необходимия кворум, откривам редовната сесия на общинския съвет. Моля за тишина. Преди обсъждане на дневният ред, постъпило е искане от Емил Милушев за поправяне на очевидна фактическа грешка, относно поправяне на допусната грешка при изготвяне на протокол №13 от 19 септември тази година, решение №344 на Общинския съвет. На основание чл. 29 от ЗМСМА и чл. 97 и 98, ал.1 от Правилника за организацията и дейността на Общински съвет – Русе неговите комисии и взаимодействието му с общинската администрация, поправяме очевидна фактическа грешка, допусната в Протокол № 13 от заседание на Общинския съвет, проведено на 19 септември, като в текста на протокола и самото решение придобива следния вид, отговарящ на действителната воля на съвета. Има разменени наименования в имотите. „На основание чл.21 ал.2 във връзка с чл.21,ал.1 т.11 от ЗМСМА, искане вх.№УТ-27-31/23.06.16 от Александър Бисеров Комогоров, решенията стават по следния начин: 1. Одобрява задание за проектиране на план за застрояване на поземлен имот с идентификатор 63427, находящ се в местността „Касева чешма“, гр. Русе за свободно застрояване в зона за вилно застрояване; 2. Разрешава изработване на план за застрояване на поземлен имот с идентификатор посочено същото число, находящ се в местност „Касева чешма“, гр. Русе в съответствие с одобреното задание.“ Има грешки в наименованията на местностите и на имотите. И още една информация, тъй като има срокове, в които общинския съвет трябва да вземе решения след като постъпят подписки. С вх. № 733 от 20 септември е постъпила местна гражданска инициатива – подписка с предложение към Общинския съвет за промяна на Наредба 14, като се въведе безвъзмездно пътуване на учащите се до 12 клас през учебната година на територията на община Русе, без имащите това право по друг нормативен акт. Моля за тишина. Документите по подписката са допълнени, тъй като са липсвали някои изискуеми данни с писмо вх. № 736 от 26 септември. С приемо-предавателна разписка подписката е предадена на ГРАО за извършване на служебна проверка на основание чл. 51, ал. 3 от Закона за прякото участие на гражданите в държавната власт и местното самоуправление С писмо от 10 октомври тази година ГРАО връща подписката, тъй като последната не е в изискуемия структуриран електронен вид. Отправено е запитване към вносителите и искане да се поправи. Инициативния комитет е уведомен и на 12.10 инициативния комитет е представен на електронен носител подписката, съобразена с изискванията на ГРАО. С приемо-предавателна разписка от 13 октомври подписката е предадена за проверка. Към настоящия момент в не е постъпил протокол за резултата от проверката. Според чл. 52, ал. 2 Общинският съвет, кметът или органите на изпълнителната власт, до които е отправена местната гражданска инициатива, са длъжни да разгледат направените предложения в едномесечен срок от връчването на подписката, да обявят своето решение и предприетите мерки в интернет страницата на общината и в един регионален вестник. Преди разглеждането на инициативата, обаче следва да е извършена проверка на подписката. Тъй като към настоящият момент тя не е завършила и резултатът от нея не известен, предложението на местната гражданска инициатива не може да бъде разгледано на настоящата сесия на съвета. Тук да информирам, че има подготвен отговор и становище от общинска администрация. И ние имаме готовност да вземем такова решение и да предоставим за обсъждане, но подписката не е проверена и не ни е върната. И предложението по инициативата ще бъде внесено на първата редовна сесия на общинския съвет след получаване на протокола от проверката. Тоест тия обяснения, които ги направихме сега, считаме, че сме обърнали внимание по тая подписка, няма да свикваме извънредна сесия, за да спазим тоя срок, тъй като достатъчно дълго време мина от проверката, тя трябваше да завърши. Уведомяваме, че ще разгледаме предложенията на първата редовна сесия след като получим протокол от проверката. Така, по дневния ред, така както е обявен само искам да обявя, че по точка 2-ра – Откриване на процедура за провеждане на публичен оповестен конкурс, учредяване право на строеж върху общинска земя ... (коментар от зала не се чува) Тоест точка 10-та, точка 10-та, второто предложение, което касае лекоатлетическата писта се оттегля. От точка 10-та само точка 2. По дневният ред други предложения? Подлагам на гласуване дневния ред.

**КВОРУМ – 41. С 41 гласа „за”, 0 „против” и 0 „въздържали се” така се прие следния**

**ДНЕВЕН РЕД:**

1. **К.Л. 350** Съгласие за продажба на общински терен от 23,52 кв.м. по улична регулация, приобщен към УПИ IX-1045 в кв. 55 по регулационния план на село Червена вода, Община Русе
2. **К.Л. 351** Откриване процедура за провеждане на публично оповестен конкурс за учредяване право на строеж върху общинска земя срещу построяване на обособени обекти (жилища и търговски обекти)
3. **К.Л. 352** Откриване на процедура за провеждане на публичен търг с явно наддаване за учредяване право на строеж върху имот – частна общинска собственост, находящ се в гр. Мартен, ул. „Христо Смирненски“
4. **К.Л. 353** Провеждане на публичен търг с явно наддаване за отдаване под наем за срок от пет години на част от масивна двуетажна сграда на сутерен – публична общинска собственост, разположена в УПИ III-530, от кв. 61, по плана на с. Тетово, Община Русе
5. **К.Л. 354** Провеждане на публичен търг с явно наддаване за отдаване под наем на обекти – общинска собственост в организиран Мартенски базар
6. **К.Л. 357** Анекс към договор за отдаване под наем на движими вещи – частна общинска собственост
7. **К.Л. 345** Приемане на Наредба за изменение и допълнение на Наредба №16, на Общински съвет – гр. Русе, за определянето и администрирането на местните такси, цени на услуги и права на територията на Община Русе
8. **К.Л. 348** Приемане на Наредба за изменение на Наредба №1, на Общински съвет – гр. Русе, за общинската собственост
9. **К.Л. 355** Поправка на Решение № 243, прието с Протокол №10/16.06.2016 г. на Общински съвет – Русе
10. **К.Л. 356** Промяна на Решение №83, прието с Протокол №4/21.01.2016 г.
11. **К.Л. 347** Корекция на Бюджета на Община Русе за 2016 година
12. **К.Л. 346** Приемане на Наредба за изменение и допълнение на Наредба за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на бюджета на Община Русе
13. **К.Л. 343** Избор на Управителен съвет на Общинска фондация „Русе-град на свободния дух“
14. **К.Л. 349** Изменение на Решение №336 на ОбС-Русе, прието с Протокол № 13/19.09.2016 г. относно Запис на заповед, без протест и разноски в полза на МОН, Управляващ орган на Оперативна програма „Наука и образование за интелигентен растеж „ ГД „Структурни фондове и международни образователни програми“
15. **К.Л. 339** Промяна вида на социална услуга „Наблюдавано жилище“ за лица с психични разстройства в „Център за настаняване от семеен тип“ за лица с психични разстройства в гр. Русе, ул. „Доростол“№34, считано от 01.01.2017 г.
16. **К.Л. 340** Кандидатстване по Оперативна програма „Развитие на човешките ресурси“ 2014-2020 с проектно предложение по процедура на подбор на проекти BG05M9OP001-2.005 “АКТИВНО ВКЛЮЧВАНЕ“
17. **К.Л. 344** Одобряване на Обща схема на преместваемите обекти по чл. 56 и РИЕ по чл. 57 от ЗУТ за територията на зона „З“ / пл. „Европа“ – в зоната около Дунав мост ‚ – гр. Русе, съгласно чл. 7, ал. 1, т. 2 от Наредба № 7 на Общински съвет-Русе
18. **К.Л. 341** Даване на Разрешение за изработване на проект за подробен устройствен план – план за застрояване на новообразуван имот № 300.20 по плана на новообразуваните имоти на местност „Калето“, гр. Мартен, Община Русе
19. **К.Л. 342** Даване на Разрешение за изработване на проект за подробен устройствен план – план за застрояване на поземлен имот с идентификатор 63427.153.2003, находящ се в местността „Караач“, гр. Русе
20. **К.Л. 338** Приемане на декларация против изграждането на бежански центрове от отворен и затворен тип в град Русе
21. Питания на общински съветници – Ал. Неделчев

**1 Точка**

**Съгласие за продажба на общински терен от 23,52 кв.м. по улична регулация, приобщен към УПИ IX-1045 в кв. 55 по регулационния план на село Червена вода, Община Русе**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Уважаеми общински съветници, предлагаме продажба на ...

**Чл.-кор. проф. Хр. Белоев:** Моля, за тишина в залата ...

**Г-жа Д. Шилкова:** ... по улична регулация. Стандартна процедура, става въпрос за имот в с. Червена вода, поддържам предложението.

**Чл.-кор. проф. Хр. Белоев:** Въпроси и становища? Няма, режим на гласуване. (коментар от зала не се чува) На таблото ... Колеги? (коментар от зала не се чува)

**КВОРУМ – 47. С 47 гласа „за”, 0 „против” и 0 „въздържали се” така се прие**

**РЕШЕНИЕ № 355**

На основание чл. 21, ал.1, т. 8 и чл. 21, ал. 2 от ЗМСМА, §22 от ПЗР от ЗУТ, чл. 41, ал. 2 от ЗОС, Протокол №37/22.06.2015 г. на Комисията по общинска собственост, скица за придаваемо място по улична регулация, във връзка със Заповед №РД-01-2213/04.09.2015 г. на Кмета на Община Русе за одобряване на ПУП-ИПР на УПИ IX-1045 в кв. 55 по плана на село Червена вода, Община Русея Общинският съвет реши:

1. Да се продаде терен, общинска собственост, представляващ придаваема част от 23,52 кв.м. по улична регулация, приобщен североизточно към УПИ IX-1045 в кв. 55 по регулационния план на село Червена вода, Община Русе на Йордан Трифонов Данев, след заплащане на Община Русе цена в размер на 300,00 лв. (триста лева) и дължимите данъци и такси.

2. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**2 Точка**

**Откриване процедура за провеждане на публично оповестен конкурс за учредяване право на строеж върху общинска земя срещу построяване на обособени обекти (жилища и търговски обекти)**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Предлагаме провеждане на конкурс за отстъпено право на строеж, за изграждане на 7-етажна сграда, срещу жилища, които да останат общинска собственост, с които да увеличим жилищния фонд на Община Русе. Теренът, който предлагаме е на ул. „6-ти септември“ на ъгъла с ул. „Неофит Бозвели“, критериите за оценка бяха подкрепени на комисиите, на които се разглеждаше предложението. Допълвам само с корекцията на комисия ЗОРС, проекта на решение да се добави текста „ Решението подлежи на ...

**Чл.-кор. проф. Хр. Белоев:** Моля за тишина.

**Г-жа Д. Шилкова:** ... оспорване чрез Общински съвет – Русе пред Административен съд – Русе в 14-дневен срок от оповестяването му.

**Чл.-кор. проф. Хр. Белоев:** Благодаря. Въпроси и изказвания? Няма. С направеното допълнение, режим на гласуване по точка 2.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 356**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 37, ал. 2 и чл. 41, ал. 2 от Закона за общинската собственост, и протокол №9/18.08.2016 г. на Комисията по общинска собственост, Общинският съвет реши:

1.Дава съгласие за провеждане на публично оповестен конкурс за учредяване право на строеж за изграждане на седеметажно жилищно застрояване с партерен обществено-обслужващ етаж, с височина 21.00 м., с разгъната застроена площ 2 610 кв.м. върху общински поземлен имот с идентификатор 63427.2.5349 по КККР, с площ 479 кв.м., с адрес: гр. Русе, ул. „Шести септември“ (на ъгъла с ул. „Неофит Бозвели“), предмет на АОС №8103/30.08.2016 г., на стойност 544 641,80 лева, без дължими данъци и такси.

2. Определя критерии за оценка на офертите, както следва:

2.1.Размер на обезщетението от бруто разгъната застроена площ на сградата във вид на жилища със съответните идеални части и от отстъпеното право на строеж – не по-малко от 20 %. Максимален брой точки – 70;

2.2.Срок за изграждане и въвеждане в експлоатация на сградата, заедно с изградената инфраструктура, тротоари, огради и др. – не повече от 24 месеца от издаване на разрешението за строеж. Броят, вида и размера на обектите се определят допълнително при проектиране на жилищната сграда. Максимален брой точки – 30.

3. Определя оценка на критериите, както следва:

3.1 Брой точки за размера на предложено обезщетение

**Х1 = Офериран размер на обезщетението\_\_\_\_\_\_ х 70**

**Максимално офериран размер на обезщетението**

3.2 Брой точки за срока на изграждане и въвеждане в експлоатация на сградата

**Х2 =  Минимален предложен срок за реализация х 30**

**Офериран срок за реализация**

Всички дробни числа, които могат да се получат при прилагане на някоя от горепосочените формули се закръглят до втория знак след десетичната запетая.

4.Определя оценка и класиране на офертите, както следва:

Оценяването на офертите на всички допуснати в конкурса кандидати се определя от получения общ бал, представляващ сбор от бала за всеки критерий, по следната формула:

**Х = Х1 + Х2,**

където

**Х**  - Общ бал. Максимален общ бал = 100 точки;

**Х1**  - Брой точки за размера на предложено обезщетение;

**Х2** - Брой точки за срока на изграждане и въвеждане в експлоатация на сградата.

Класирането на офертите се извършва на базата на полученият общ бал.

Класирането се осъществява по възходящ ред на получената оценка, като на първо място се класира офертата с най-висок общ бал.

При равен брой точки, класиран по-напред е кандидатът, предложил по-висок размер на обезщетението. При невъзможност да бъде определен спечелил конкурсната процедура кандидат, съобразно посочения в предходното изречение критерий, се открива публичен търг с явно наддаване между участниците с конкуриращи се за първото място оферти. Стъпката на наддаване се определя в размер на 10 на сто от максимално оферирания размер на обезщетението. Последната служи за начална тръжна цена, от която да започне наддаването.

Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**3 Точка**

**Откриване на процедура за провеждане на публичен търг с явно наддаване за учредяване право на строеж върху имот – частна общинска собственост, находящ се в гр. Мартен, ул. „Христо Смирненски“**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Стандартна процедура. Това е един имот в Мартен, нямаше забележки по комисиите, поддържам предложението.

**Чл.-кор. проф. Хр. Белоев:** Благодаря. Имаме положително становище на кмета на Мартен Димо Тонев. Въпроси и изказвания? Не виждам, режим на гласуване по точка 3-та.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 357**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 37, ал. 1 и чл. 41, ал. 2 от ЗОС и чл. 36, ал. 1 от Наредба №1 на Общински съвет – Русе и Протокол №30/29.10.2014 г. на Комисията по общинска собственост, Общинският съвет реши:

Дава съгласие за провеждане на публичен търг с явно наддаване за учредяване право на строеж за изграждане на нова обществено-обслужваща сграда с размери 6,00/9,00 м. и застроена площ от 54 кв.м,, свободно разположена в югоизточната част на общински имот, представляващ УПИ II-1720, кв.120 по плана на град Мартен, ул. „Христо Смирненски“, при начална тръжна цена от 1558,90 лева, без включени дължими данъци и такси, които са за сметка на участника, спечелил търга.

**4 Точка**

**Провеждане на публичен търг с явно наддаване за отдаване под наем за срок от пет години на част от масивна двуетажна сграда на сутерен – публична общинска собственост, разположена в УПИ III-530, от кв. 61, по плана на с. Тетово, Община Русе**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** „Български пощи“ АД са ползвали част от тази сграда, изтекъл е договора за наем, предлагаме нов търг за срок от 5 години.

**Чл.-кор. проф. Хр. Белоев:** Благодаря. Имаме положително становище на кмета Невяна Атанасова. Въпроси и изказвания? Не виждам. Режим на гласуване по точка 4. (коментар от зала не се чува) Моля? (коментар от зала не се чува) 48, тука всички трябва да са гласували. Може ли да ..., колега да се вижда как гласуват. Тук системата отчете 48 гласували. (коментар от зала не се чува) Дотук нямаме против и въздържали се.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 358**

На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 1 и 2 от Наредба №1 за общинската собственост на Общински съвет - Русе, във връзка с чл. 1, т. 1, чл. 2, ал. 1, т. 14, чл. 3, чл. 4, и чл. 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общинският съвет реши:

Дава съгласие да бъде проведен публичен търг с явно наддаване за отдаване под наем за срок от пет години, като офис, на част от масивна двуетажна сграда на сутерен - публична общинска собственост, която част представлява помещение с площ от 39,70 кв. м, разположено на етаж -1 в сградата, ситуирана в УПИ III-530-за обществено обслужващи сгради, от кв. 61, по плана на с.Тетово, Община Русе, (представляващ съобразно документ за собственост УПИ III-530-за кметство, от кв. 61 по плана на с. Тетово, Община Русе), описани в АПОС № 4252/09.09.2004 г., с начална месечна тръжна наемна цена 96,23 лв. (Деветдесет и шест лева и двадесет и три стотинки) без включен ДДС.

**5 Точка**

**Провеждане на публичен търг с явно наддаване за отдаване под наем на обекти – общинска собственост в организиран Мартенски базар**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Точката касае мартенския базар, стандартна процедура търг за периода от 13.02-04.03.2017 г. Приемаме корекцията на комисия ЗОРС вместо „Дава съгласие да се учреди безвъзмездно право на ползване за периода от 29.02. до 02.03.“ да се чете „Дава съгласие да се учреди безвъзмездно право на ползване за периода от 28.02.2017 г. до 02.03.2017 година включително.

**Чл.-кор. проф. Хр. Белоев:** Благодаря. Въпроси и изказвания? С направената корекция в решението, режим на гласуване.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 359**

На основание чл.21, ал.1, т.8, във връзка с чл.21, ал.2 от Закона за местното самоуправление и местната администрация (ЗМСМА), във връзка с чл.14, ал.2 и 7, чл. 39, ал. 4 от Закона за общинската собственост (ЗОС), чл. 56, ал. 1 от Закона за устройство на територията (ЗУТ), чл. 44, ал. 4 от Наредба №1 на Общински съвет - Русе за общинската собственост, чл. 1, т. 1, чл. 2, ал. 1, т. 39 и ал. 2, чл. 3 и чл. 5 от Наредба № 2 на Общински съвет - Русе, за началните цени за отдаване под наем на общински обекти със стопанско и административно предназначение, Общинският съвет реши:

1. Дава съгласие да бъде проведен публичен търг с явно наддаване за отдаване под наем за срок от двадесет календарни дни, в периода от 13.02.2017 г. до 04.03.2017 г. включително, на преместваеми обекти – 34 броя павилиони - общинска собственост, с номера от 1 до 34 включително, всеки с размери 2,00 м/2,00 м и с площ 4,00 кв. м, монтирани върху част от терен – публична общинска собственост в гр. Русе, зона „Б“, пл. „Свобода“, за осъществяване на търговска дейност в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 07.09.2016 г., с начална тръжна наемна цена за всеки отделен преместваем обект - павилион - 240,00 лв. (Двеста и четиридесет лева) без включен ДДС за посочения по-горе период.

2. Дава съгласие да се учреди безвъзмездно право на ползване за периода от 28.02.2017 г. до 02.03.2017 г. включително, за срок от три календарни дни, в полза на Сдружение „Дете и пространство”, БУЛСТАТ 131333228, спрямо преместваем обект - павилион № 35 – общинска собственост, с размери 2,00 м/2,00 м и с площ от 4,00 кв.м, монтиран в гр. Русе, зона „Б“, пл. „Свобода“, в организиран Мартенски базар, съобразно подробна схема по чл. 56 от ЗУТ, утвърдена от Главния архитект на Община Русе на 07.09.2016 г.

**6 Точка**

**Анекс към договор за отдаване под наем на движими вещи – частна общинска собственост**

**Чл.-кор. проф. Хр. Белоев:** Заповядайте, госпожа Кръстева.

**Г-жа Н. Кръстева:** Уважаеми г-н Председател, уважаеми общински съветници, с решение на ОбС-Русе през 2014 г. е възложено на кмета на Община Русе да сключи договор за наем с Екопак. Поради изтегляне от употреба на жълтите контейнери и заменянето им с нов тип, вече собственост на Екопак се налага отново със санкция на общински съвет да се подпише анекс към съществуващия договор. В анексът следва да се промени дължимата сума за наем предвид намаляване броя на контейнерите. Към настоящия момент се отдават под наем следните движими вещи: специализиран автомобил Мерцедес и 122 броя контейнери тип „Иглу“ за стъкло. Към проектът за решение сме ви представили експертна оценка съобразно, която е дадена месечна наемна цена в размер на 600 лева за специализирания автомобил и цена за брой контейнер – 2,20, като сумите са без ДДС. Предвид това предлагаме на вашето внимание да вземете настоящото решение.

**Чл.-кор. проф. Хр. Белоев:** Благодаря. Въпроси и изказвания? Режим на гласуване по точка 6.

**КВОРУМ – 47. С 47 гласа „за”, 0 „против” и 0 „въздържали се” така се прие**

**РЕШЕНИЕ № 360**

На основание чл.21, ал.1, т.8 и ал.2 от ЗМСМА и чл. 19 от ЗОС, Общинският съвет реши:

Възлага на Кмета на Община Русе да сключи Анекс към Договор за наем №ФС 1820 от 23.05.2014г. с „Екопак България“ АД за ползване на движими вещи частна общинска собственост – специализиран автомобил „Мерцедес“ 2540 Л Актрос, с рег. № Р 80 59 РА с месечна наемна цена 600 лв. и 122 бр. контейнери тип „Иглу“ за стъкло с месечна наемна цена 2,20 лв. на брой. Сумите са без ДДС.

**7 Точка**

**Приемане на Наредба за изменение и допълнение на Наредба №16, на Общински съвет – гр. Русе, за определянето и администрирането на местните такси, цени на услуги и права на територията на Община Русе**

**Чл.-кор. проф. Хр. Белоев:** Госпожа Кръстева.

**Г-жа Н. Кръстева:** Уважаеми г-н Председател, уважаеми общински съветници, въз основа на предложенията направени по време на постоянните комисии внасяме настоящия материал със следното изменение: в точка 73.2.2. вместо „ За въздухоплавателни средства с писмено удостоверение за базиране на над 24 часа, 2 лева за 24 часа“ да се чете „За въздухоплавателни средства с писмени удостоверения за базиране на над 24 часа, 2 лева за 24 часа“. Създава се точка 73.3.3. със следния текст „Пропуските по точка 73.3.1 и точка 73.3.2. са със срок на валидност 1 година, считано от датата на издаването им“. Тоест приемаме всичко, което е направено като предложения по постоянните комисии.

**Чл.-кор. проф. Хр. Белоев:** Благодаря. Въпроси и изказвания? С направените предложения за промени, режим на гласуване.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 361**

На основание чл. 21, ал. 2, във връзка с чл. 21, ал. 1, т. 7 от Закона за местното самоуправление и местната администрация (ЗМСМА), във връзка с чл. 9 от Закона за местните данъци и такси (ЗМДТ) и чл. 79 от Административнопроцесуалния кодекс (АПК), Общинският съвет реши:

Приема Наредба за изменение и допълнение на Наредба № 16, на Общински съвет - гр. Русе, за определянето и администрирането на местните такси, цени на услуги и права на територията на Община Русе.

На основание чл. 21, ал. 2, във връзка с чл. 21, ал. 1, т. 7 от Закона за местното самоуправление и местната администрация (ЗМСМА), във връзка с чл. 9 от Закона за местните данъци и такси (ЗМДТ) и чл. 79 от Административнопроцесуалния кодекс (АПК), Общинският съвет реши:

Приема Наредба за изменение и допълнение на Наредба № 16, на Общински съвет - гр. Русе, за определянето и администрирането на местните такси, цени на услуги и права на територията на Община Русе.

**8 Точка**

**Приемане на Наредба за изменение на Наредба №1, на Общински съвет – гр. Русе, за общинската собственост**

**Чл.-кор. проф. Хр. Белоев:** Госпожа Шилкова.

**Г-жа Д. Шилкова:** Във връзка с писмо на областния управител беше сформирана работна група, която да разгледа предложение за промяна в Наредба 1. Работната група предлага чл. 19 от тази наредба да бъде отменен по целесъобразност, предлагам на вашето внимание предложението за промяна в Наредба 1.

**Чл.-кор. проф. Хр. Белоев:** Благодаря. Въпроси? Емил Милушев, изказване.

**Г-н Ем. Милушев:** Уважаеми колеги, аз бях част от работната група, която беше определена за разработване на предложението. По време на работата на групата сме консултирали мнение и на други съветници. Правили сме справки в други общини да видим как е регламентиран такъв казус при тях. И както сами сте видели в предложението работната група е на мнение, че текстът е законосъобразен, но по целесъобразност работната група предлага да бъде премахнат този текст от наредбата. Въпреки това, мисля че има необходимост работната група още веднъж да се събере и да разработим още един вариант, освен този, който предлагаме. Този, който предлагаме е за премахване на текста, аз предлагам да се разработи още един вариант, при който този текст да остане, но да е по-прецизиран и с някакви допълнителни условия, а не така, както е формулиран в момента. И по тези съображения предлагам вносителя да оттегли предложението, за да може работната група отново да се събере и да предложи още един вариант на общинския съвет и всеки от вас да си прецени според него кое е целесъобразно. Благодаря ви.

**Чл.-кор. проф. Хр. Белоев:** Да, по предложението за оттегляне, госпожа Шилкова.

**Г-жа Д. Шилкова:** Приемам предложението за оттегляне.

**Чл.-кор. проф. Хр. Белоев:** Приема се предложението за оттегляне. Господин Пазарджиев, в този случай ...,? (коментар от зала не се чува) Не. Благодаря.

**9 Точка**

**Поправка на Решение № 243, прието с Протокол №10/16.06.2016 г. на Общински съвет – Русе**

**Чл.-кор. проф. Хр. Белоев:** Заповядайте, господин Богданов.

**Г-н В. Богданов:** Уважаеми общински съветници, предложението ни за корекция в решение 243, където е допусната явна фактическа грешка, като вместо „ Приема списъка на спортните обекти ...“ да се чете „Допълва списъка на спортните обекти ...“

**Чл.-кор. проф. Хр. Белоев:** Благодаря. Някакви въпроси по предложението, изказвания? Режим на гласуване по точка 9. Така, грешка при гласуването, не е „против“, а „за“, до мен гласува Славчев.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 362**

На основание чл. 21, ал. 2, във връзка с чл. 21, ал. 1, т. 23 от ЗМСМА и чл. 62, ал. 2 от АПК, Общинският съвет реши:

Поправя очевидна фактическа грешка в първия абзац наРешение № 243, прието с Протокол № 10/16.06.2016 г. на Общински съвет Русе, като вместо, че „Приема Списък на спортните обекти ……“ да се чете: „Допълва Списък на спортните обекти….:**”**

В останалата си част решението остава непроменено.

**Чл.-кор. проф. Хр. Белоев:** Устройство имате ли? (коментар от зала не се чува) Защото, не те отчита системата. Там какво ти показва? (коментар от зала не се чува)

**10 Точка**

**Промяна на Решение №83, прието с Протокол №4/21.01.2016 г.**

**Чл.-кор. проф. Хр. Белоев:** Следваща точка – Корекция на бюджета на Община Русе, госпожа Пенева.

**Г-жа Ем. Пенева:** Уважаеми дами и господа общински съветници, поддържаме ... (коментар от зала не се чува)

**Чл.-кор. проф. Хр. Белоев:** Да, извинявам се, Пенева. Точка 10 - Промяна на Решение №83. Господин Богданов.

**Г-н В. Богданов:** Уважаеми общински съветници, с решение 83 е приет списък на общинските спортни обекти за отдаване под наем през 2016 г. Допълнението в тоя списък е обект в СК „Ялта“, ползван досега като треньорски стаи, офис от БФС и това е първа точка от предложението. Втора точка от предложението е оттеглена от администрацията. Благодаря ви.

**Чл.-кор. проф. Хр. Белоев:** Благодаря. Благодаря. Изказвания и въпроси? Режим на гласуване по точка 10.

**КВОРУМ – 49. С 49 гласа „за”, 0 „против” и 0 „въздържали се” се прие**

**РЕШЕНИЕ № 363**

На основание чл. 21, ал. 1, т. 23 и ал. 2 от Закона за местното самоуправление и местната администрация, чл.71 и чл.72 от Правилника за прилагане на Закона за физическото възпитание и спорта, и във връзка с чл. 49, ал. 1 от Закона за физическото възпитание и спорта, Общинският съвет реши:

Допълва Списък на спортните обекти и съоръжения - общинска собственост, стопанисвани от ОП “Спортни имоти”, за отдаване под наем през 2016 г. по Закона за физическото възпитание и спорта, утвърден с Решение № 83, прието с Протокол № 4/21.01.2016 г. с:

1. Обект с предназначение за офис като треньорска стая с идентификатор 63427.2.4790.1.18 с площ 39,60 кв.м., намираща се в СК „Ялта“, ул. Драма 13, ет.1, обект 18, описана в АОС 6205/31.03.2010 г.

Кметът на Община Русе да извърши последващите, съгласно закона действия.

**11 Точка**

**Корекция на Бюджета на Община Русе за 2016 година**

**Чл.-кор. проф. Хр. Белоев:** Госпожа Пенева.

**Г-жа Ем. Пенева:** Уважаеми дами и господа общински съветници, поддържаме предложението във вида, в който ви е предложено, заедно с допълнението към него, което касае два обекта, на които единствено и само сменяме финансирането, с цел усвояването на целевата субсидия за капиталови разходи.

**Чл.-кор. проф. Хр. Белоев:** Благодаря. Въпроси и изказвания? Режим на гласуване. Веско, не ти отчита ... Показва ли нещо? (коментар от зала не се чува)

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 364**

На основание чл.21, ал.2, във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет реши:

**І. ПРИХОДИ – държавни дейности**

**Приходи и доходи от собственост**

§2406 „Приходи от наеми на земя“ ОУ „Г.С.Раковски“ с. Ново село +17 155лв.

**Неданъчни приходи**

§3619 „Други неданъчни приходи“ +7 116лв.

СУЕЕ „Свети Константин Кирил Философ“ +6 930лв.

ОУ „Ангел Кънчев“ +29лв.

ПАГ „Гео Милев“ +157лв.

**Всичко приходи държавна дейност +24 271лв.**

**ІІ. ПРИХОДИ – местни дейности**

**Държавни такси**

§2501„Държавни такси за административни и други услуги и дейности“ +25лв.

**Всичко приходи местна дейност +25лв.**

**Всичко приходи по бюджета +24 296лв.**

**ІІІ. РАЗХОДИ – държавни дейности**

Дейност 322 „Общообразователни училища“

§1014 „ Учебници и научноизследователски разходи и книги за библиотеките“+1 000лв.

СУЕЕ „Свети Константин Кирил Философ“ +1 000лв.

§1015 „Материали“ СУЕЕ „Свети Константин Кирил Философ“ +5 930лв.

§1016 „Вода, горива, енергия“ ОУ „Г.С.Раковски“ с. Ново село +17 155лв.

§1020 „Външни услуги“ - ОУ „Ангел Кънчев“ +29лв.

§1030 „Текущ ремонт“ ПАГ „Гео Милев“ +157лв.

**Всичко за дейност +24 271лв.**

**Всичко за функция +24 271лв.**

**Всичко разходи държавни дейности +24 271лв.**

**ІV. РАЗХОДИ – местни дейности**

ФУНКЦИЯ „Образование“

Дейност 311 „ЦДГ и ОДЗ“ км. Червена вода

§1030 „Текущ ремонт“ -1 640лв.

§5203 „Придобиване на друго оборудване, машини и съоръжения“ +1 640лв.

Обект „Климатик“ 1 бр. + 1640лв.

**Всичко за дейност 0лв.**

**Всичко за функция 0лв.**

ФУНКЦИЯ „Икономически дейности и услуги“

Дейност 832 „Служби и дейности по поддържане, ремонт и изграждане на пътищата“

§1030 „Текущ ремонт“

„Ремонтно възст. работи по общ. пътища“ +301 900лв.

**Всичко за дейност: +301 900лв.**

**Всичко за функция: +301 900лв.**

V**. РАЗХОДИ – държавни дейности дофинансирани с общински приходи**

ФУНКЦИЯ „Почивно дело, култура, религиозни дейности“

Дейност 739 „Музеи, худ. галерии, паметници на културата и

етнографски комплекси с национален и регионален характер” – държавна дейност

§1015 „Материали“ -2 003лв.

§5301 „Придобиване на НДА –програмни продукти и лицензи

за програмни продукти“

Обект „ Софтуер- Office for MAC Home Business 1

RK2016 Engl E/Z Medialess P2“ 4бр. +2028лв.

**Всичко за дейност +25лв.**

**Всичко за функция +25лв.**

Раздел VI. Компенсирани промени в Инвестиционната програма за 2016г. по обекти.

|  |  |  |  |  |  |
| --- | --- | --- | --- | --- | --- |
| Наименование на обекта | Финансиране с целеви средства /било/ | Финансиране с целеви средства /става/ | Финансиране със собствени средства /било/ | Финансиране със собствени средства /става/ | Корекция „+“/“-„ |
| **§5202 „Придобиване на сгради“**  Дейност 619 „Др. дейности по жил. строителство, благоустр. и рег. развитие“  Обект „ Обществен паркинг в съществуващи подземни нива на театрален комплекс- в т.ч. СМР, стр. и авт.надзор“ /било: 6694лв./2015г./ целеви и 366 229лв. собствени; става: 308 594лв. целеви, в т.ч. 301 900лв. 2016г. и 64 329лв. собствени/. | 6 694лв. | 308 594 лв. | 0лв.  366 229лв. | 0лв.  64 329лв. | +301 900лв.  -301 900лв. |
| **§5100„Основен ремонт“**  Дейност 832 „Служби и дейности по поддържане, ремонт и изграждане на пътищата“  Обект „ Ремонтно възстановителни работи по общински пътища: ОП-RSE2149/ІІ-23/ - Червена вода-Николово-/ RSE1130/-160000лв., ОП –RSE2141/ RSE1051, Бъзън-Семерджиево /Ястребово–30000лв., ОП -RSE1131/ RSE1130, Николово-Долно Абланово/-Просена-30000лв., ОП- RSE2132-І-2, Русе-п.к. Ново село/-Русе, кв. Средна кула /ІІІ-501/-31900лв., ОП – RSE1051 /Русе-Кубрат /Ново село -Долно Абланово/Русе-Юделник /-50000лв.“ | 301 900лв. | 0лв. | 0лв. | 0лв. | - 301 900лв. |

**Всичко разходи по бюджета +24 296лв.**

**12 Точка**

**Приемане на Наредба за изменение и допълнение на Наредба за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на бюджета на Община Русе**

**Чл.-кор. проф. Хр. Белоев:** Заповядайте, госпожа Пенева.

**Г-жа Ем. Пенева:** Предложението е вследствие на промяна в Закона за публичните финанси и го поддържаме във вида, в който ви е предложено.

**Чл.-кор. проф. Хр. Белоев:** Въпроси и изказвания? Не виждам. Режим на гласуване по точка 12.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 365**

На основание чл.21, ал.2, във връзка с чл. 21, ал. 1, т.23 от ЗМСМА и чл. 82, ал.1 от Закона за публичните финанси, във връзка с чл. 8 от Закона за нормативните актове и чл.76, ал 3 и чл.79 от Административнопроцесуалния кодекс, Общинският съвет реши:

Приема Наредба за изменение и допълнение на Наредба за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на бюджета на Община Русе, както следва:

§1. В чл. 21, ал.2 текста „до 30 ноември на предходната година“ се заменя със „срока по чл.20 от настоящата Наредба“.

§2. В чл.22, ал.3, т. 1 текста „ 5 на сто“ се заменя с „15 на сто“.

§3. В чл.22, ал. 3, т.2 текста „30 на сто“ се заменя с „50 на сто“.

§4. В чл.29, ал. 5, т.6 текста „30 на сто“ се заменя с „50 на сто“.

§5. В чл.37, ал.1 след „…. придружен с доклад“ се добавя „в сроковете определени в чл.140, ал.1 от Закона за публичните финанси……“

§6. В чл. 37, ал.6 текста „не по-късно от 31 декември….“ се заменя с „….. не по-късно от 30 септември……“

**13 Точка**

**Избор на Управителен съвет на Общинска фондация „Русе-град на свободния дух“**

**Чл.-кор. проф. Хр. Белоев:** Карапчански.

**Г-н Стр. Карапчански:** Уважаеми г-н Председател, уважаеми госпожи и господа общински съветници, представяме ви отчета на УС н Фондация „Русе-град на свободния дух“ за изминалия 4-годишен мандат. Няма да навлизам в детайли, ще цитирам само няколко числа. В рамките на изминалите 4 години учредихме няколко важни фонда и програми, единия от тях е „Лицата на Русе“ в рамките, на който осигурихме над 240 стипендии за талантливи русенци изявени в сферата на: науката, образованието, изкуствата, културата и технологиите. Финансирахме над 226 събития във Фонд „Местни инициативи“, в който взеха участие над 12 000 наши съграждани и общо годишно над 100 000 русенци бяха публика на тези събития. Включихме се в редица благотворителни кампании, една от най-успешните, от които е подкрепата на училището по изкуствата, в рамките на Програма „Талант без граници“, където за по-малко от 1 година събрахме над 180 000 лв. за обновяване на музикалните инструменти на училището. Както знаете през настоящата 2016-та година Фондация „Русе-град на свободния дух“ управлява и кампанията „Русе-европейски град на спорта“. Позволете ми от името на Управителния съвет на първо място да благодаря на общинските съветници като върховен колективен орган за активната подкрепа в нашата работа, на екипа на фондацията, на нашите партньори от частния сектор и на представителите на медиите за успешната ежедневна работа. Въз основа на направения отчет имаме мотивацията и готовността, ако ни гласувате доверие да изпълним още един успешен мандат, така че разчитаме на вашата подкрепа. Благодаря ви.

**Чл.-кор. проф. Хр. Белоев:** Благодаря. Въпроси и изказвания по предложението? Не виждам. Режим на гласуване по точка 13.

**КВОРУМ – 47. С 40 гласа „за”, 0 „против” и 7 „въздържали се” се прие**

**РЕШЕНИЕ № 366**

На основание чл.21, ал.2, във връзка с чл.21, ал.1, т.23 от ЗМСМА, чл.25, ал.1, т.3 от ЗЮЛНЦ във връзка с чл. 35, ал.2 от същия закон и с чл. 14 , ал. 3, 4 и 10 и чл.16, ал.2, 3 и 4 от Учредителния акт на Общинска фондация „Русе – град на свободния дух“ Общинският съвет реши:

1. Приема Отчет за дейността на УС на Фондация „Русе – град на свободния дух“ за периода 15 ноември 2012 г. - 15 септември 2016 г. /Приложение 1/
2. Избира за членове на Управителния съвет до изтичане на мандата им, съгласно Учредителния акт на Фондацията:

1. Страхил Веселинов Карапчански  
2. Ирена Ангелова Петрова

3. Мария Сашева Георгиева

1. Избира Страхил Веселинов Карапчански за Председател на Управителния съвет до изтичане на мандата му, съгласно Учредителния акт на Фондацията.

**14 Точка**

**Изменение на Решение №336 на ОбС-Русе, прието с Протокол № 13/19.09.2016 г. относно Запис на заповед, без протест и разноски в полза на МОН, Управляващ орган на Оперативна програма „Наука и образование за интелигентен растеж „ ГД „Структурни фондове и международни образователни програми“**

**Чл.-кор. проф. Хр. Белоев:** Заповядайте, госпожа Петрова.

**Г-жа Ир. Петрова:** Уважаеми дами и господа, на вашето внимание е изменение на решение от предишната сесия, което се налага по изискване на ...

**Чл.-кор. проф. Хр. Белоев:** Моля за тишина.

**Г-жа Ир. Петрова:** ... управляващия орган на ОП „Наука и образование за интелигентен растеж“, тъй като се очаква изпълнението на проектите по тази програма да бъде с удължаван срок във времето. Програмният оператор препоръчва запис на заповед да няма фиксирана дата, това е всъщност същността на изменението. Благодаря.

**Чл.-кор. проф. Хр. Белоев:** Благодаря. Въпроси и изказвания по тази точка? Не виждам. Режим на гласуване.

**КВОРУМ – 48. С 48 гласа „за”, 0 „против” и 0 „въздържали се” се прие**

**РЕШЕНИЕ № 367**

На основание чл. 21, ал. 2, във връзка с чл. 21, ал. 1, т. 23 от ЗМСМА, Общинският съвет реши:

1. Изменя т.1 от Решение № 336, прието с протокол № 13/19.09.16г., като същата придобива следното съдържание: „Дава съгласие Община Русе да издаде Запис на заповед, неотменимо и безусловно, без протест и разноски в полза на Министерство на образованието и науката, Управляващ орган на ОП НОИР – Главна дирекция „Структурни фондове и международни образователни програми“ в размер на 100 000.00 лв., представляващи 20% от стойността на предоставената от Управляващия орган безвъзмездна финансова помощ към бенефициента по договор № BG05M2OP001-3.001-0035 за проект „Богатство на различията – приобщаващо образование за интелигентен растеж ” с падеж 120 календарни дни след изтичане на срока на договора за предоставяне на БФП.
2. В останалата си част Решение № 336, прието с протокол № 13/19.09.16 г. остава непроменено.

**15 Точка**

**Промяна вида на социална услуга „Наблюдавано жилище“ за лица с психични разстройства в „Център за настаняване от семеен тип“ за лица с психични разстройства в гр. Русе, ул. „Доростол“№34, считано от 01.01.2017 г.**

**Чл.-кор. проф. Хр. Белоев:** Госпожа Личева.

**Г-жа М. Личева:** Уважаеми общински съветници, предложението е свързано с промяна вида на социалната услуга „Наблюдавано жилище“ за хора с психични разстройства в „Център за настаняване от семеен тип“ в същата целева група. Промяната се налага от факта, че през 2014 г. Община Русе разкри тази услуга по проект, управлява я, след което още една година тя се реализира чрез външен доставчик. Изводите показват, че тази услуга не е ефективна и не можем да изпълним методиката за нейното предоставяне, защото хората с психични разстройства, които ползват тази услуга трябва в рамките на 2 години да я напуснат. Тоест се очаква да бъдат вече стабилизирани, подкрепени, върнати в семейна среда и с намерена работа. За съжаление, въпреки много добрия екип и грижата за тия хора, здравословното състояние не им позволява. И за да се осигури достоен живот и сигурност на тези хора целия екип, както общинска администрация и доставчика на услугата предлагаме да бъде променена тази услуга и затова предлагаме това предложение. Очакваме вашата подкрепа.

**Чл.-кор. проф. Хр. Белоев:** Благодаря. Въпроси и изказвания? Не виждам. Режим на гласуване по точка 15.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 368**

На основание чл. 21, ал. 1, т. 8, т. 23 и ал. 2 от ЗМСМА, чл. 18, ал. 1, т. 2 от Закона за социалното подпомагане и чл. 36в, ал. 3, т. 1, т. 2 от Правилника за прилагане на Закона за социално подпомагане, общинският съвет реши:

1. Дава съгласие Община Русе да промени вида на социалната услуга от „Наблюдавано жилище“ за лица с психични разстройства на „Център за настаняване от семеен тип“ за лица с психични разстройства в сградата на бившия ДДЛРГ „Райна Гатева“, с непроменен капацитет от 8 места, считано от 01.01.2017 г.

2. Средствата за издръжка се определят по стандарт като делегирана от държавата дейност от Министерството на финансите.

3. Възлага на Кмета на Община Русе да изпрати Решението на Общински съвет до Регионална дирекция за социално подпомагане – Русе, за изготвяне на предложение до Изпълнителния директор на Агенция за социално подпомагане – София, за промяна вида на социалната услуга „Наблюдавано жилище“ в „Център за настаняване от семеен тип“ за лица с психични разстройства, като делегирана държавна дейност.

**16 Точка**

**Кандидатстване по Оперативна програма „Развитие на човешките ресурси“ 2014-2020 с проектно предложение по процедура на подбор на проекти BG05M9OP001-2.005 “АКТИВНО ВКЛЮЧВАНЕ“**

**Чл.-кор. проф. Хр. Белоев:** Госпожа Личева.

**Г-жа М. Личева:** Предлагаме Община Русе да кандидатства по тази програма само един плюс в социалната политика на общината. Предлагаме да разкрием общностен център в рамките, на който ще разкрием център за социална рехабилитация и интеграция на деца с увреждания и услугата „Социален асистент“ и „Личен асистент“. Като допълнение към предложеното решение, възникнало след разглеждане на предложението в комисия по здравеопазване и социална политика предлагаме следното допълнение в точка 3 – „Дава съгласие за социални и интегрирани услуги Център за социална рехабилитация и интеграция с капацитет 20 места, „Личен асистент“ 10 потребители и „Социален асистент“ 20 потребители. Както и в етапа на разработване на предложението се възползваме от възможността да кандидатстваме с партньор и постъпи такова предложение от партньорска организация и предлагаме в предложението за решение да се добави точка 4 – Дава съгласие Община Русе да кандидатства с партньор сдружение с нестопанска цел „Пегас“ по схемата за Активно включване. Благодаря.

**Чл.-кор. проф. Хр. Белоев:** Благодаря. Въпроси и изказвания по предложенията? Не виждам. С направеното предложение да се добави точка, така като беше изчетено, нова точка 4, режим на гласуване.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 369**

На основание чл. 21, ал. 1, т. 8, т. 23 и ал. 2 от ЗМСМА, чл. 18, ал. 1, т. 2 от Закона за социалното подпомагане и чл. 36в, ал. 3 т. 1, т. 2 от Правилника за прилагане на Закона за социално подпомагане, общинският съвет реши:

1. Дава съгласие Община Русе да кандидатства по Оперативна програма „Развитие на човешките ресурси“ 2014-2020, схема BG05M9OP001-2.005 „АКТИВНО ВКЛЮЧВАНЕ“, Компонент 2.

2. Дава съгласие социалните/интегрирани услуги да бъдат разкрити в сграда – частна общинска собственост, описана в АОС №7292 от 02.07.2014 г., представляващи самостоятелни обекти от втори етаж с идентификатори: 63427.4.2084.2.9, с площ от 23,66 кв.м.; 63427.4.2084.2.10 с площ от 23,16 кв.м. и 63427.4.2084.2.11 с площ 77,64 кв. с административен адрес: гр. Русе, кв. „Дружба“ 2, ул. „Йосиф Цанков“ № 45-47 .

3. Дава съгласие за създаване на социални/интегрирани услуги - Център за социална рехабилитация и интеграция, с капацитет 20 места, Личен асистент – 10 потребители и Социален асистент - 20 потребители (по Компонент 2).

4. Дава съгласие Община Русе да кандидатства с партньор Сдружение с нестопанска цел „Пегас“, по схема BG05M9OP001-2.005 „Активно включване“.

**17 Точка**

**Одобряване на Обща схема на преместваемите обекти по чл. 56 и РИЕ по чл. 57 от ЗУТ за територията на зона „З“ /пл. „Европа“ – в зоната около Дунав мост‚ – гр. Русе, съгласно чл. 7, ал. 1, т. 2 от Наредба № 7 на Общински съвет-Русе**

**Чл.-кор. проф. Хр. Белоев:** Госпожа Бучуковска.

**Г-жа Ж. Бучуковска:** Уважаеми общински съветници, представям на вашето внимание Обща схема на преместваемите обекти по чл. 56 от ЗУТ за зоната на територия зона „З“ - пл. „Европа“ около Дунав мост. След обстойно проучване на територията съобразено с потенциала на пространствата, съществуващата търговска практика от предходни години и съобразяване с инженерната инфраструктура на място се прие нова схема за поставяне на 6 броя павилиони и 10 броя РИЕ. Тази схема се прие на разширен състав на експертния съвет, където участват представители от всички инстанции, както представители от Камара на архитектите, Камара на инженерите, така че след обстойно обсъждане, два пъти влизане в експертен съвет стигнахме до това решение, което ви представяме. Като чертежи само, че не виждам ... (коментар от зала не се чува) Разгледали сте ги, добре. Ако имате въпроси мога да отговоря.

**Чл.-кор. проф. Хр. Белоев:** Нали ги има схемите, по материалите всички ги имаме. Така, въпроси?

**Г-жа Ж. Бучуковска:** Това е зоната в по-голям мащаб, има зоната в по-малък мащаб. И всъщност има един вариант на павилион, който комисията по дизайн прие, който вариант на павилион ще се предложи на тези, които участват в търга и те ще трябва да изпълнят по този начин. Просто като визуализация трябва да бъде абсолютно всичко еднакво като павилиони.

**Чл.-кор. проф. Хр. Белоев:** Така, добре. Въпроси? Изказвания? Режим на гласуване по точката.

**КВОРУМ – 46. С 46 гласа „за”, 0 „против” и 0 „въздържали се” се прие**

**РЕШЕНИЕ № 370**

На основание чл.21, ал.2 от ЗМСМА, във връзка с чл. 21, ал. 1, т. 23 от ЗМСМА и чл. 7, ал. 3 във връзка с чл. 7, ал. 1, т. 2 от Наредба №7 на Общински съвет Русе за реда и условията за разполагане на преместваемите обекти, на рекламно-информационните и монументално-декоративни елементи, и за осъществяване на рекламната дейност на територията на община Русе, Общинският съвет реши:

1. Одобрява Обща схема на преместваемите обекти по чл. 56 и РИЕ по чл. 57 от ЗУТ за територията на зона „З“ /пл. „Европа“ – в зоната около Дунав мост/ – гр. Русе, съгласно чл. 7, ал. 1, т. 2 от Наредба № 7 на Общински съвет – Русе.

**18 Точка**

**Даване на Разрешение за изработване на проект за подробен устройствен план – план за застрояване на новообразуван имот № 300.20 по плана на новообразуваните имоти на местност „Калето“, гр. Мартен, Община Русе**

**Чл.-кор. проф. Хр. Белоев**: Господин Наков.

**Г-н Дим. Наков:** Да, благодаря Ви, господин Председателю. Уважаеми общински съветници на вашето внимание ...

**Чл.-кор. проф. Хр. Белоев:** Моля за тишина в залата.

**Г-н Дим. Наков:** ... се предлага проект за решение за одобряване на задание и разрешаване изработването на ПУП – план за застрояване на поземлен имот в местността „Калето“ на град Мартен. Благодаря ви.

**Чл.-кор. проф. Хр. Белоев:** Благодаря. Въпроси? Изказвания по предложената точка? Не виждам. Режим на гласуване.

**КВОРУМ – 45. С 45 гласа „за”, 0 „против” и 0 „въздържали се” се прие**

**РЕШЕНИЕ № 371**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-46/02.09.16 от Емилия Красимирова Тодорова, Общинският съвет реши:

1. Одобрява задание за проектиране на план за застрояване на новообразуван имот № 300.20 по плана на новообразуваните имоти на местност „Калето“, гр. Мартен, Община Русе;
2. Разрешава изработване на план за застрояване на новообразуван имот № 300.20 по плана на новообразуваните имоти на местност „Калето“, гр. Мартен, Община Русе.

**19 Точка**

**Даване на Разрешение за изработване на проект за подробен устройствен план – план за застрояване на поземлен имот с идентификатор 63427.153.2003, находящ се в местността „Караач“, гр. Русе**

**Чл.-кор. проф. Хр. Белоев:** Господин Наков.

**Г-н Дим. Наков:** Благодаря Ви, господин Председателю. Уважаеми общински съветници, на вашето внимание се предлага проект за решение за одобряване на задание и разрешаване изработването на ПУП – план за застрояване за имот, намиращ се в местността „Караач“. Предвиждането, което се дава с плана за застрояване е за обществено-обслужваща и складова зона, която отговаря на предвижданията в общия градоустройствен план на Русе. Благодаря ви.

**Чл.-кор. проф. Хр. Белоев:** Благодаря. По предложението въпроси и изказвания? Няма. Режим на гласуване по точка 19.

**КВОРУМ – 47. С 47 гласа „за”, 0 „против” и 0 „въздържали се” се прие**

**РЕШЕНИЕ № 372**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№УТ-27-47/15.09.16 от Иван Андонов Петров, Общинският съвет реши:

1. Одобрява задание за проектиране на план за застрояване на поземлен имот с идентификатор 63427.153.2003, находящ се в местността „Караач“, гр. Русе, като с плана се определи смесена обществено-обслужваща и складова зона за застрояване;
2. Разрешава изработване на план за застрояване на поземлен имот с идентификатор 63427.153.2003, находящ се в местността „Караач“, гр. Русе, в съответствие с одобреното в т.1 задание.

**20 Точка**

**Приемане на декларация против изграждането на бежански центрове от отворен и затворен тип в град Русе**

**Чл.-кор. проф. Хр. Белоев:** Господин Григоров.

**Г-н Г. Григоров:** Уважаеми г-н Председател, уважаеми г-н Кмете, уважаеми колеги общински съветници, в общественото пространство се появи информация, че край град Русе ще бъдат изградени общежития от затворен и отворен тип, в които да се настаняват нелегални имигранти. Този евентуален акт на демонстрация на криворазбрана солидарност ще има еднакво негативен, както краткосрочен, така и дългосрочен ефект. На мнение сме, че русенските граждани не одобряват изграждането на каквито и да е било центрове за настаняване на бежанци. Дори и самите слухове за подобно начинание нагнетяват напрежение сред обществото. Няма нищо по-ценно от живота и безопасността на гражданите. Пред нас не бива да стоят други интереси, освен тези да опазим спокойствието и просперитета на русенци. Практиката от други подобни общежития, изградени на територията на други общини, показва, че настанените в тях лица не подлежат на социализация и интеграция. Това в общият случай са хора, които по своя характер представляват криминогенен състав, те извършват престъпления. Евентуалното присъствие на подобни елементи представлява заплаха за сигурността. Последствията нямат в никaкъв случай положителен характер, освен повече средства, отделени за постоянни полицейски патрули в района, където са разположени нашествениците. Помислете, уважаеми колеги общински съветници и за риска, на който ще изложим нашите полицаи, които ще имат вменен ангажимент да охраняват имигрантите. Не е за пренебрегване и въпросът за здравните грижи към този контингент от хора. Неминуемо някои от тях се нуждаят от прегледи, консултации и болнично лечение. Кой ще плати разходите за тези грижи? Дали няма да се наложи да си спомним за някои заболявания, които нашата страна е отдавна забравила? Нека не превръщаме своят град в зона на засилено полицейско присъствие, а да се фокусираме върху реалните проблеми, пред които са изправени русенските граждани – нежеланието на държавното управление за поемане на ясен ангажимент за изграждане на пътя Русе – Бяла, липсата на добра бизнес среда и поминък, замърсения въздух, среднощните гонки с автомобили и мотоциклети. От всички нас зависи да не се поддаваме на външен натиск, а да търсим и изтъкваме единствено правдивите аргументи на нашите общи интереси най-вече като общество. Всяка проява на съпричастност с една битка, която не е българска ни отдалечава от заветната ни цел – да изградим модерно и демократично общество. Такова, в което хората живеят достойно и без страх за своята сигурност и собственост. Нека мислим за бъдещето без да се обременяване с норми на поведение, които някой друг иска да ни наложи. Съгласно чл. 21, ал. 2 от ЗМСМА в изпълнение на правомощията си общинският съвет може да приема декларации. Посоченият проблем с изграждането на общежития за бежанци освен, че е въпрос от местно значение, е от голям обществен интерес. С оглед на това, на основание чл. 63, ал. 2, т. 3 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагаме общинският съвет да приеме следното решение: на основание чл. 21, ал. 2, във връзка с чл. 21, ал.1, т. 23 от ЗМСМА, Общински съвет – Русе реши: Приема Декларация срещу изграждането на бежански центрове от отворен и затворен тип на територията на Община Русе, както следва:

**ДЕКЛАРАЦИЯ**

Ние, общинските съветници, категорично се противопоставяме срещу изграждане на бежански центрове за настаняване на нелегални имигранти в общежития от отворен и/или затворен тип на територията на Община Русе. Считаме, че подобни действия следва да бъдат съобразени с обществената нагласа и желания на гражданите в тази насока. Поради това настояваме:

1. Да не се допуска разкриване на бежански центрове за настаняване на нелегални имигранти в общежития от отворен или затворен тип на територията на Община Русе.
2. Да се предприемат всички позволени от закона действия, за да не се допусне изграждането от страна на централната държавна власт на подобни общежития на територията на Община Русе.
3. Да се заяви категорично, че за решаването на въпроси, касаещи местната сигурност и здравеопазването на русенци винаги приоритет са имали гражданите. Никой няма право да вкарва в дневния ред на обществото въпроси, които изискват силно обществено обсъждане или дори провеждането на местен референдум.

Декларираме готовността Община Русе да работи в насока за адекватно и отговорно решаване на проблема в полза на гражданите на Община Русе. В дните, когато българите имат най-голяма нужда да бъдат обединени, настояваме за категорични действия от страна на правоохранителните органи с цел запазване спокойствието на гражданите. Предвид географското разположение на нашия град в пограничен район, считаме че с оглед запазване на добросъседските отношения с Румъния не е целесъобразна концентрацията на множество лица, чиято основна цел е незаконното пресичане на държавната граница в посока Западна Европа. Общински съвет-Русе категорично се обявява против изграждането на бежански центрове от открит или закрит тип, както и против трайното настаняване на чужди граждани в местната общност и ще води непримирима борба, използвайки всички възможни и позволени от закона действия срещу тяхното разполагане на територията на Община Русе. Благодаря ви.

**Чл.-кор. проф. Хр. Белоев:** Благодаря. Имате думата за въпроси и изказвания. Изказвания има ли? Господин Славчев.

**Г-н М. Славчев:** Уважаеми колеги, ще започна с това, че въпроса, който повдигат колегите ...

**Чл.-кор. проф. Хр. Белоев:** По-близо до микрофона.

**Г-н М. Славчев:** Ще започна с това, че въпросът, който повдигат колегите той не е от вчера, не е поставен сега на дневен ред, той датира поне от година и половина се говори така в пространството за изграждането на тоя център за настаняване на задържани бежанци. По повод, на което ние от Атака сме имали многократни инициативи в Народното събрание чрез нашите народни представители, многократни питания до тогавашните министри, министър на вътрешните работи и прочие и винаги отговора е бил полууклончив дали това ще се случи или не. Беше се появил слух миналата година, че в едно малко населено място на територията на общината ще се гради такъв център, който се оказа впоследствие неверен. Миналата година, 2015-та година ние от Атака бяхме инициирали едно такова допитване до русенци, искам да го припомня. Основно за това ставам да взема отношение, дали русенци имат нагласа за толерантност към изграждането на един подобен център. Нашият резултат от допитването тогава беше ... То се състоя в една стационарна и една мобилна урна за гласуване и онлайн. В урните, които ние отворихме с представители, в присъствието на представители на медиите, на журналистическата общност в Русе и показахме резултата, бяха запечатани, само гласовете на гражданите бяха вътре. Имаше 5 000, общо 6116, тук ще си позволя да си гледам листчето, щото ги вадих тая сутрин, няма как да ги помня 6116 гласа бяхме събрали в урните и около 2960 онлайн. Значи доста сериозно и активно такова гласуване имаше от страна на обществото, русенското. 5902 гласа „против“ бяха физическите гласове, които имахме и 2962 гласа „против“ онлайн, „за“ имаше 184 гласа и 40 „за“ онлайн. Така, че ясно е, че никое населено място, не само Русе няма желание да се изграждана неговата територия подобен център. Но, проблемът тука е много по-голям и геополитически. Добре, няма да го направят в Русе, ще го направят някъде другаде, но това, доколко зависи от нас? Това е въпрос на национална политика, въпрос на голяма международна политика. Тия процеси така или иначе текат и не знам, доколко ние от общинския съвет ... Да, хубаво е да си кажем, ние ще подкрепим декларацията на колегите естествено, хубаво е да знаем, доколко това ще доведе до някакъв реален ефект. По-скоро ние трябва да имаме инициатива по отношение на правителството, инициатива в Народното събрание, инициативи на много по-сериозно ниво, за да ..., България да вземе правилна политическа позиция. Факт и доказан тази година уволниха шефа на Гранична полиция-Бургас, за това, че е протектирал канал и какво става, появяват се ловци на бежанци като Петър ..., ... Вълев и така нататък, които ги връзват със свински опашки, пък били мародери ... Приключвал. Били ..., джобели ги, ами да ги джобят, какво търсят тука? Въпросът е, че народа ще намери съпротивителни сили, ако това продължи да се случва и за мене декларацията е хубаво нещо, днеска да гласуваме да я приемем. Но е хубаво да съсредоточим усилията си да стимулираме държавниците си да правят правилна политика, съобразена с националните ни интереси. Защото това, което става има вече градове в България, които много сериозно са пропищяли от ... На нас може да ни се струва смешно и несериозно, обаче има градове в България, които имат вече сериозни проблеми с това. И проблемът е национален, не само в Русе. Ние сме граничен град. Естествено, че тука ще има трафик, естествено, че ще ги задържат, естествено, че някъде трябва да се пращат тия хора. Защото тоя процес, ние общинския съвет не можем да го спрем. Апелирам и към колегите, и към общинския съвет да предприемем някаква по-сериозна инициатива, която да ангажира правителство, народно събрание и други по-сериозни органи, от които това зависи. Иначе ние ще подкрепим декларацията.

**Чл.-кор. проф. Хр. Белоев:** Благодаря. Други? Господин кмета.

**Г-н Пл. Стоилов:** Уважаеми г-н Председател, уважаеми госпожи и господа общински съветници, предвид на това, което г-н Славчев каза искам само да разясня, както и да е ясно и на гражданите, че до този момент няма абсолютно никакви данни при нас, в областна администрация, даващи основание да се предполага, че в Русе се предвижда изграждане на общежития затворен или отворен тип за временно настаняване на чужденци, както и какъвто и да е вид, друг вид обекти, които са с подобно предназначение. Считам, обаче, че е абсолютно правилно предприемането на такава декларация, подкрепям вносителите, защото ние ясно и категорично трябва да заявим тая позиция. Нещо повече, август месец беше приета една наредба, която прескача Общинския съвет, всъщност тя дава право на кметовете да сключват споразумение с Агенцията за бежанци и да настаняват в общините тия чужденци, получили международна закрила или статут на бежанци. Това, което искам да заявя ясно и категорично, че аз съм против прилагането на тая наредба и няма по никакъв начин да се възползвам от правата, които имам там. Русе не е град, в който трябва да се изграждат подобни центрове и затова казвам, подкрепям вносителите и това е важно, ясно и категорично да се чуе, че администрацията, общинския съвет, гражданите на Русе, ясно и категорично заявяват тая позиция и ние ще я отстояваме докрай.

**Чл.-кор. проф. Хр. Белоев:** Благодаря. Други? Сашо Неделчев.

**Г-н Ал. Неделчев:** Благодаря, проф. Белоев. Уважаеми г-н Кмете, уважаеми колеги съветници, аз също ще подкрепя декларацията. Поисках думата, щото ме провокира колегата Славчев, задавайки въпроса ние ще я подкрепим, ама каква полза от това? Има полза разбира се и мисля, че г-н Стоилов до голяма степен я изрази, ние като общински съвет да изразим волята си, която той да използва, отстоявайки една обща позиция на двата органа на местното самоуправление. Това е смисълът, г-н Славчев. Кмета да има черно на бяло, ако някой започне да го притиска ясната воля на общинския съвет. И аз затова на комисиите предложих и съм благодарен, че вносителите приеха допълнението към декларацията, което касае не само имигрантите и бежанците, ами и лицата, за които се говори в тази прословута наредба. Няма да навлизам в подробности, след малко имам питане към господин кмета и пак ще стане дума, но смятам, че и държавните органи и институции крайно време е да си свършат работата по предотвратяването на тия канали. Защото, ако иска някой да се облагодетелства, обогатява на гърба на тези хора и на държавата ни, ами да си ги настанява в лагери в дома си. Шефът на Гранична полиция и всички по ресорите нагоре, които отговарят за опазването. Нека да си напълнят първо домовете с бежанци и населените места, където те живеят и после да ми предлагат наредби.

**Чл.-кор. проф. Хр. Белоев:** Благодаря. Други? Само, да, д-р Константинова.

**Д-р Т. Константинова:** Уважаеми колеги, понеже от почти всички групи станаха да изкажат становището, собствено на групите, искам да заявя, че нашата група подкрепя декларацията, ще гласува „за“. Имаше някои въпроси от един от членовете на групата ни, може би друг път или сега, ако реши да ги зададе, но подкрепяме, ще гласуваме „за“.

**Чл.-кор. проф. Хр. Белоев:** Благодаря. Заповядайте, г-н Пехливанян.

**Г-н Б. Пехливанян:** Уважаеми г-н Председател, уважаеми г-н Кмет, колеги, ние също ще подкрепим в такъв вид поднесена декларация. Но нека да не омаловажаваме това, което прави държавата във връзка с предишното говорене на г-н Неделчев. Само за една седмица 734 човека бяха заловени, това са имигранти, които са минали незаконно, които са мъчили да минат незаконно държавата. И още нещо само да ви припомня ...

**Чл.-кор. проф. Хр. Белоев:** Моля за тишина.

**Г-н Б. Пехливанян:** На 6 октомври в България беше открит точно Европейския център на граничната полиция, това е с 1550 човека, които ще бъдат точно по искане и по настояване на държавата хората, които ще бъдат допълнителен ресурс за сигурността на държавата. Благодаря.

**Чл.-кор. проф. Хр. Белоев:** Благодаря. Други? Заповядай. Трябваше да кажа в началото, че на председателски съвет абсолютно всички председатели на групи подкрепиха декларацията и се уточнихме, ако има някакви корекции в текста, те да бъдат подавани, за да я изчистим като текст самата декларация. Тоест тя получи пълна подкрепа от абсолютно всички на председателския съвет. Заповядай.

**Г-н В. Великов:** Уважаеми г-н Председател, уважаеми г-н Кмете, уважаеми общински съветници, очевидно съм задължен и аз като представител на АБВ, на нашата група да изляза и да кажа подкрепяме тази декларация. Няма нормален или интелигентен човек, който да не я подкрепи. Но процедурата по подкрепа на тази декларация е чрез гласуване. Това така говорене за патриотизъм и за нежеланието да приемем имигрантите ми се струва малко пошло, няма смисъл от това. Нека се приеме тази декларация. Сега всички да се изредим да кажем как подкрепяме, ми се струва неморално.

**Чл.-кор. проф. Хр. Белоев:** Благодаря. Има ли други? Михайлов. Надявам се няма всички да ставаме да кажем, че ще подкрепяме.

**Проф. Н. Михайлов:** Уважаеми г-н Кмете, уважаеми г-н Председател на общинския съвет, уважаеми госпожи и господа, аз пък смятам, че трябва да разискваме този въпрос. Трябва да го разискваме, защо? Първо, искам да кажа, че не споделям, аз така разбрах, че държавата си върши работата прекрасно, да не се притесняваме. Това не е вярно, държавата не си върши работата. Преди няколко години започна операция против ... град, за когото се казва, че е столица на Ислямска държава. Тази акция се подкрепя от иракската армия, кюртски борци, местни партизани, авиация от международните сили. Очаква се по независими експерти най-малко 500 000 да тръгнат към Европа. Това не е шега работа. Второ, каза се, че не бива да спекулираме с приказки, да се правим на интересни, ние трябва да говорим по тези неща, защото нека да ви припомня 2 факта, които лично мене ме вълнуват. Комисията. Барадей.. преди много години отиде в Ирак и установи, че няма никакви оръжия за масово поразяване, въпреки това Съединените щати влязоха в Ирак. Слугите, между които и България ги придружиха. Ако бяхме тогава реагирали нямаше сега да се случи това чудо, което се наблюдава. Втори случай, г-жа Меркел обяви се, че няма никакви проблеми да отидат в Германия, който си иска и днес виждаме какво се случва. Така, че моето мнение е, че когато става дума за такива въпроси ние не бива да се скриваме. Още повече, че в тая наредба 208 от август изрично е казано, че кмета, кмета има право да върши цял куп неща. И ние трябва ясно и категорично да кажем, че се доверяваме на това, което той съобщи и категорично сме против такъв тип приказки, че виждаш ли няма място за страхове, няма място за опасности. Аз това нещо не мога да го приема. В тоя смисъл, господин Кмете, аз Ви благодаря за това, което категорично заявихте. Благодаря.

**Чл.-кор. проф. Хр. Белоев:** Благодаря. Други? Така, режим на гласуване предложението, което е в декларацията, предложението за решение.

**Ръчно гласували:**

**Д-р Севд. Ангелов – „за“**

**КВОРУМ – 46. С 40 гласа „за”, 1 „против” и 5 „въздържали се” се прие**

**РЕШЕНИЕ № 373**

На основание чл. 21, ал. 2, във връзка с чл. 21, ал.1, т. 23 от ЗМСМА, Общинският съвет реши:

1. Приема Декларация срещу изграждането на бежански центрове от отворен и затворен тип на територията на Община Русе, както следва:

**ДЕКЛАРАЦИЯ**

Ние, общинските съветници, категорично се противопоставяме срещу изграждане на бежански центрове за настаняване на нелегални имигранти в общежития от отворен и/или затворен тип на територията на община Русе. Считаме, че подобни действия следва да бъдат съобразени с обществената нагласа и желания на гражданите в тази насока.

Поради това настояваме:

1. Да не се допуска разкриване на бежански центрове за настаняване на нелегални имигранти в общежития от отворен и/или затворен тип на територията на Община Русе.
2. Да се предприемат всички позволени от закона действия, за да не се допусне изграждане от страна на централната държавна власт на подобни общежития на територията на Община Русе.
3. Да се заяви категорично, че за решаването на въпроси, касаещи местната сигурност и здравето на русенци, винаги приоритет са имали гражданите. Никой няма право да вкарва в дневния ред на обществото въпроси, които изискват силно обществено обсъждане или дори провеждането на местен референдум.

Декларираме готовността Община Русе да работи в насока за адекватно и отговорно решаване на проблема в полза на гражданите на община Русе.

В дните, когато българите имат най-голяма нужда да бъдат обединени, настояваме за категорични действия от страна на правоохранителните органи с цел запазване на спокойствието на гражданите. Предвид географското разположение на нашия град в пограничен район, считаме че с оглед запазване на добросъседските отношения с Румъния не е целесъобразна концентрацията на множество лица, чиято основна цел е незаконно пресичане на държавната граница в посока Западна Европа.

Общински съвет - Русе категорично се обявява против изграждането на бежански центрове от открит и/или закрит тип, както и против трайното настаняване на чужди граждани в местната общност и ще води непримирима борба, използвайки всички възможни и позволени от закона действия срещу тяхното разполагане на територията на община Русе.

**21 Точка**

**Питания на общински съветници**

**Чл.-кор. проф. Хр. Белоев:** Александър Неделчев.

**Г-н Ал. Неделчев:** Благодаря, г-н Председателю. Уважаеми г-н Кмете, моето питане ...

**Чл.-кор. проф. Хр. Белоев:** Моля за тишина.

**Г-н Ал. Неделчев:** ... е със следното съдържание: относноПриложението на ПМС № 208 от 16 август тази година и приетата с него Наредба на Министерски съвет на Република България. Уважаеми господин кмете, през последните месеци жителите на Община Русе са сериозно обезпокоени от евентуалното настаняване на имигранти или на чужденци с предоставено убежище или международна закрила на територията на общината. В тази връзка Ви моля да отговорите на следните въпроси: първо, подавали ли сте Заявление по смисъла на чл. 2 , ал. 1 от Наредбатадо Държавната агенция за бежанците за броя чужденци с предоставено убежище или международна закрила, с които можете да сключите споразумение за интеграция? Второ, ако сте подавали – за какъв брой чужденци и какви мерки за интеграция са предвидени в приложената към Заявлението Информация по ал. 2 на чл. 2 от Наредбата ? И трето, правени ли са някакви постъпки /официални искания, писма, устни разговори и др. подобни/ от държавни органи и институции или техни представители пред Община Русе за изграждане на лагери или друг вид бази за временно настаняване на имигранти или чуждестранни граждани с друг подобен статут на територията на Община Русе? Ако са правени – кога, от кого и какъв е бил Вашият отговор? Уважаеми г-н кмете, желая да получа писмен и устен отговор на настоящото питане .

**Чл.-кор. проф. Хр. Белоев:** Благодаря. Господин кмета.

**Г-н Пл. Стоилов:** Уважаеми г-н Неделчев, във връзка с Ваше питане до кмета на Община Русе с вх. номер на Общински съвет Русе 779/13.10.2016 г. Ви предоставям следните отговори по поставените от вас въпроси: по въпроси 1 и 2: Община Русе не е подавала заявление до Държавната агенция за бежанците за броя чужденци с предоставено убежище или международна закрила, с които може да се сключи споразумение за интеграция по смисъла на цитираната от вас Наредба. По въпрос 3 - не са правени постъпки от държавни органи и институции за изграждане на лагери или друг вид бази за временно настаняване на имигранти на територията на Община Русе. Това е отговорът, кратък, ясен и конкретен. В заключение пак ще кажа, че аз съм категорично „за“ това, което е изписано в текста на декларацията и по никакъв начин няма да се възползвам от правомощията, които ми дава тая наредба. Няма как да ми бъде указан натиск, по какъвто и да е начин, тъй като за мене е най-важен ангажимента към гражданите и към колегите тук в общинския съвет.

**Чл.-кор. проф. Хр. Белоев:** Благодаря. Господин Неделчев.

**Г-н Ал. Неделчев:** Уважаеми г-н Стоилов, благодаря за отговора. Удовлетворен съм от това, че към съдържанието на писмения отговор, който получих и Вие прочетохте добавихте и бъдеще време, че нямате намерение да подавате такова заявление. Това е изключително важно, защото освен нежеланието на русенци за приемане на такъв тип хора има и чисто формално-правни основания за такъв отказ. Наредбата на МС противоречи на закона, защото подобни лица се предвижда да се ..., за подобни лица се предвижда да се харчат сериозни средства. А това трябва да стане след решение на общинския съвет. Още повече, че в наредбата няма императивен текст, който да задължава кметовете да подават заявления, така че, смятам че след това, което чухме от Вас наистина Вие ще спазвате тоя ангажимент, който поемате. В тази връзка и аз очаквам, ако все пак държавни органи, институции оказват някакъв натиск, нека въпроса да бъде обсъден и в Общински съвет, защото имам опасения, че е възможно да се стигне до такава ситуация и ще ви кажа защо. Юнкер ясно каза, парите се дават на България, прословутите 140 000 000 лева на базата на споразумение. Някой от Вас, прочете ли текста на това споразумение? Показаха ли Ви го? Казаха ни отвоювахме едни 140 000 000 за охрана на границите. Ами нека да видим все пак текста на това споразумение. Какво влиза там? Аз искам да го видя и тогава мога д си изградя отношение за какво и как. Благодаря.

**Чл.-кор. проф. Хр. Белоев:** Да, благодаря. Закривам заседанието на Общинския съвет.

**Забележка:** Протоколите с резултатите от поименното гласуване по точки 1, 2, 3, 4, 5, 6, 7, 11, 15 и 16 от дневния ред са част от настоящия протокол и по силата на чл. 96, ал. 2 от Правилника за организацията и дейността на Общински съвет-Русе, неговите комисии и взаимодействието му с общинската администрация са приложени към него.

**ИЗГОТВИЛ: ПРЕДСЕДАТЕЛ:**

**/П. Денчева-Лукова/ /чл.-кор. проф. дтн Хр. Белоев/**